Na temelju članka 91. stavak 2. Zakona o komunalnom gospodarstvu („Narodne novine“ br. 68/18 i 110/18) te članka 36. Statuta Grada Makarske (Glasnik Grada Makarske, br. 8/18 i 14/18), Gradsko vijeće Grada Makarske na \_\_\_ sjednici održanoj dana \_\_\_\_\_\_\_\_\_\_\_\_ 2019. godine, donosi

**ODLUKU**

**o korištenju sredstava komunalne naknade u 2020. godini**

Članak 1.

Ovom Odlukom određuje se korištenje sredstava komunalne naknade u 2020. godini u svrhu financiranja građenja i održavanja objekata predškolskog i školskog sadržaja, javnih građevina sportske i kulturne namjene te poboljšanja energetske učinkovitosti zgrade u vlasništvu Grada Makarske.

Članak 2.

Sredstva komunalne naknade u iznosu od 2.000.000,00 kuna koristit će se za izgradnju objekata iz Programa izgradnje kapitalnih projekata za 2020.g. i to za:

* *Izgradnju Dječjeg vrtića na Zelenci,*

te će isto biti uključeno u Proračun Grada Makarske za 2020.

Sredstva komunalne naknade u iznosu od 2.100.000,00 kuna koristit će se za građenje i održavanje objekata iz Programa sanacije i adaptacije objekata za 2020.g. i to za:

* *Staru Srednju školu (zgrada, gradska knjižnica),*
* *Energetsku obnovu podtribinskog prostora na GSC,*
* *Sanaciju travnjaka na GSC,*

te će isto biti uključeno u Proračun Grada Makarske za 2020.

Sredstva komunalne naknade u iznosu od 1.025.000,00 kuna koristit će se za građenje i održavanje objekata iz Programa sanacije spomeničke baštine za 2020.g. i to za:

* *Sanaciju Palače Tonoli,*

te će isto biti uključeno u Proračun Grada Makarske za 2020.

Članak 3.

Ova Odluka o korištenju sredstava komunalne naknade u 2020. godini stupa na snagu prvog dana od dana objave u Glasniku Grada Makarske.

Klasa:363-01/19-10/10

Ur.broj: 2147/01-03/3-19-2

Makarska, \_\_\_\_\_\_\_\_\_\_\_\_\_ 2019.g.

Predsjednik Gradskog vijeća

Grada Makarske

Marko Ožić-Bebek, dr.med.

**O b r a z l o ž e nj e**

Pravni temelj za donošenje ove Odluke je odredba članka 91. stavak 2. Zakona o komunalnom gospodarstvu („Narodne novine“ br. 68/18 i 110/18) kojom je propisano da je komunalna naknada prihod proračuna jedinice lokalne samouprave koji se koristi za financiranje održavanja i građenja komunalne infrastrukture, a može se na temelju odluke predstavničkog tijela jedinice lokalne samouprave koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu jedinice lokalne samouprave, ako se time ne dovodi u pitanje mogućnost održavanja i građenja komunalne infrastrukture.

Prijedlogom ove Odluke dio sredstava komunalne naknade planira se utrošiti za financiranje građenja i održavanja objekata predškolskog i školskog sadržaja, te javnih građevina sportske i kulturne namjene te poboljšanja energetske učinkovitosti zgrada u vlasništvu Grada planiranih u Programu izgradnje kapitalnih projekata za 2020.g., Programu sanacije i adaptacije objekata za 2020.g. te Programu sanacije spomeničke baštine za 2020.g.

Slijedom navedenog, predlaže se Gradskom vijeću usvajanje predložene Odluke.

Gradonačelnik

Jure Brkan, dipl.oec.