Na temelju članka 34. Zakona o komunalnom gospodarstvu („Narodne novine“ br. 68/18 i 110/18) te članka 36. Statuta Grada Makarske (Glasnik Grada Makarske, br. 8/18 i 14/18), Gradsko vijeće Grada Makarske na \_\_\_ sjednici održanoj dana \_\_\_\_\_\_\_\_\_\_\_\_ 2019. godine, donosi

**ODLUKU**

**o povjeravanju obavljanja komunalnih djelatnosti**

Članak 1.

Ovom Odlukom određuje se trgovačko društvo kojem se povjerava obavljanje komunalnih djelatnosti na području Grada Makarske (u daljnjem tekstu: Grad), komunalne djelatnosti čije se obavljanje povjerava, rok na koji se povjerava obavljanje komunalnih djelatnosti i obveze društva prema Gradu.

Članak 2.

Trgovačkom društvu Makarski komunalac d.o.o., **OIB:**12733878804, Trg Tina Ujevića 1, 21300 Makarska, čiji je osnivač Grad, povjerava se obavljanje slijedećih komunalnih djelatnosti:

a) komunalne djelatnosti kojima se osigurava održavanje komunalne infrastrukture:

- *održavanje groblja,*

*- održavanje čistoće javnih površina,*

b) uslužna komunalna djelatnost:

- *usluge ukopa pokojnika.*

Članak 3.

Obavljanje komunalnih djelatnosti iz članka 2. ove Odluke povjerava se Makarskom komunalcu d.o.o. na neodređeno vrijeme.

Članak 4.

Makarski komunalac d.o.o. obavlja povjerene komunalne djelatnosti na temelju zakona, ove Odluke i drugih općih akata.

Makarski komunalac d.o.o. u cijelosti je odgovoran za izvršenje povjerenih komunalnih djelatnosti, a prilikom izvršavanja pojedinih poslova dužan je poštivati pravila struke te poduzimati sve mjere s ciljem osiguranja ljudi, objekata i imovine od mogućih štetnih posljedica.

Makarski komunalac d.o.o. dužan je, na traženje gradonačelnika Grada, dostaviti izvješće o obavljanju komunalnih djelatnosti za prethodnu godinu.

Članak 5.

Međusobna prava i obveze između Makarskog komunalca d.o.o. i Grada, za obavljanje povjerene komunalne djelatnosti održavanja čistoće javnih površina, uredit će se ugovorom.

Ugovor iz stavka 1. ovog članka obvezno sadrži:

1. komunalnu djelatnost za koju se sklapa ugovor,
2. vrijeme na koje se sklapa ugovor,
3. vrstu i opseg komunalne usluge,
4. način određivanja cijene komunalne usluga te način i rok plaćanja izvršenih usluga.

Članak 7.

Ova Odluka stupa na snagu osmoga dana od dana objave u Glasniku Grada Makarske.

Klasa:363-01/19-10/11

Ur.broj: 2147/01-03/3-19-2

Makarska, \_\_\_\_\_\_\_\_\_\_\_\_\_\_\_ 2019.g.

Predsjednik Gradskog vijeća

Marko Ožić-Bebek, dr.med.

Obrazloženje

Pravna osnova za donošenje Odluke o povjeravanju obavljanja komunalnih djelatnosti nalazi se u članku 34. Zakona o komunalnom gospodarstvu („Narodne novine“ broj 68/18 i 110/18) u kojem je određeno da predstavničko tijelo jedinice lokalne samouprave donosi odluku o povjeravanju obavljanja komunalnih djelatnosti trgovačkom društvu.

U članku 34. stavku 2. Zakona o komunalnom gospodarstvu propisano je da Odluka o povjeravanju obavljanja komunalnih djelatnosti trgovačkom društvu mora sadržavati:

1. tvrtku društva kojem se povjerava obavljanje komunalne djelatnosti,

2. komunalne djelatnosti čije se obavljanje povjerava,

3. rok na koji se povjerava obavljanje komunalnih djelatnosti, i

4. obveze društva prema osnivaču.

Grad Makarska je jedini osnivač trgovačkog društva Makarski komunalac d.o.o. što je u skladu s člankom 35. Zakona o komunalnom gospodarstvu.

Kako novi Zakon o komunalnom gospodarstvu razlikuje komunalne djelatnosti kojima se osigurava održavanje komunalne infrastrukture i uslužne komunalne djelatnosti, tako su i u predloženoj Odluci po navedenom kriteriju podijeljene komunalne djelatnosti koje se povjeravaju ovom društvu.

Dakle, ovom Odlukom se Trgovačkom društvu Makarski komunalac d.o.o. povjerava obavljanje komunalnih djelatnosti kojima se osigurava održavanje komunalne infrastrukture:

- *održavanje groblja i*

*- održavanje čistoće javnih površina,*

te uslužna komunalna djelatnost : *usluga ukopa pokojnika.*

Člankom 3. ove Odluke je određeno je da se obavljanje komunalnih djelatnosti povjerava na neodređeno vrijeme, a člankom 4. definirane su obveze i odgovornosti Makarskog komunalca d.o.o. u obavljanju povjerenih komunalnih djelatnosti, dok je člankom 5. određeno da će Makarski komunalac d.o.o. i Grad Makarska odnose koji proizlaze iz obavljanja povjerene komunalne djelatnosti održavanja čistoće javnih površina urediti međusobnim ugovorom.

Navedenim ugovorom naročito se regulira: komunalna djelatnost za koju se sklapa ugovor, vrijeme na koje se sklapa ugovor, vrsta i opseg komunalne djelatnosti, način određivanja cijene za povjerenu komunalnu djelatnost te način i rok plaćanja.

Slijedom svega naprijed navedenog, predlaže se Gradskom vijeću usvajanje preložene Odluke o povjeravanju obavljanja komunalnih djelatnosti.

Gradonačelnik

Jure Brkan, dipl.oec.