PLAN I PROGRAM RADA

JAVNE VATROGASNE POSTROJBE  
GRADA MAKARSKA

ZA 2020. GODINU

Makarska, 05.11.2019. godine

Plan i program rada JVP Grada Makarska za 2020. godinu

Plan i Program rada za 2020. godinu temelji se na iskustvima iz rada DVD-a Makarska te na zahtjevima iz Procjene ugroženosti od požara i tehničkih eksplozija za Grad Makarska i Plana zaštite od požara za Grad Makarska (KLASA: 810-03/19-01/1, URBROJ: 2147/01-06/3-19-1 „Službeni glasnik Grada Makarska br. 8/19“).

1. **OSNOVNA VATROGASNA DJELATNOST**

Javna vatrogasna postrojba Grada Makarska (dalje JVP Makarska) svoj rad organizira kao javna ustanova za obavljanje vatrogasne djelatnosti kao stručne i humanitarne djelatnosti na području Grada Makarska sukladno Zakonu o ustanovama („Narodne novine“ br. 76/93, 29/97, 47/99, 35/08), Zakonu o vatrogastvu („Narodne novine“ br. 106/99, 117/01, 36/02, 96/03, 139/04, 174/04, 38/09, 80/10) i Zakonu o lokalnoj i područnoj (regionalnoj) samoupravi („Narodne novine“ br. [33/01,](http://www.zakon.hr/cms.htm?id=260) [60/01,](http://www.zakon.hr/cms.htm?id=261) [129/05,](http://www.zakon.hr/cms.htm?id=262) [109/07,](http://www.zakon.hr/cms.htm?id=263) [125/08,](http://www.zakon.hr/cms.htm?id=264) [36/09,](http://www.zakon.hr/cms.htm?id=265) [36/09,](http://www.zakon.hr/cms.htm?id=266) [150/11,](http://www.zakon.hr/cms.htm?id=267) [144/12,](http://www.zakon.hr/cms.htm?id=268) [19/13,](http://www.zakon.hr/cms.htm?id=285) [137/15,](http://www.zakon.hr/cms.htm?id=15727) [123/17)](https://www.zakon.hr/cms.htm?id=26157).

JVP Makarska osniva se radi provođenja preventivnih mjera zaštite od požara i eksplozije, gašenje požara i spašavanje ljudi i imovine ugroženih požarom i eksplozijom, pružanja tehničke pomoći u nezgodama i opasnim situacijama te obavljanje drugih poslova u ekološkim i inim nesrećama.

JVP Makarska može sudjelovati na vatrogasnim intervencijama i izvan područja svog djelovanja, odnosno na području drugih jedinica lokalne samouprave kada je to određeno zakonom ili kada osnivači s drugim jedinicama lokalne samouprave sklope ugovor/sporazum o suosnivanju Javne vatrogasne postrojbe Makarska.

Pored navedene osnovne djelatnosti JVP Makarska može obavljati i druge gospodarske i slične djelatnosti (održavanje vozila, organizacija kulturnih i sportskih priredbi, prijevoz vode, održavanje i servis vatrogasnih aparata, prodaja vatrogasne opreme, najam poslovnih prostora i sl.) koje su vezane uz osnovnu djelatnost uz uvjet da se njihovim obavljanjem ne umanjuje intervencijska sposobnost.

1. **ORGANIZACIJSKE MJERE**
   1. Struktura zaposlenih

Sukladno Pravilniku o osnovama organiziranosti vatrogasnih postrojbi na teritoriju RH („Narodne novine“ br. 61/94) JVP Makarska postrojba je „Vrste 2“, odnosno Javna vatrogasna postrojba s dva vozača u smjeni, koja broji najmanje dvadeset i šest profesionalnih vatrogasaca. Od 26 djelatnika koji će imati status operativnih vatrogasaca, 24 djelatnika biti će raspoređeno u 4 smjene koje obavljaju vatrogasno dežurstvo u turnusnom sustavu 12/24­12/48 (6 djelatnika po smjeni), dok 2 djelatnika neće biti raspoređeni u smjenskom sustavu već će obavljali poslove zapovjednika JVP i njegovog zamjenika. 12 sati prije početka smjene, djelatnici se stavljaju u pripravnost.

Vatrogasni operativni centar (VOC) JVP Makarska ima zadaću zaprimanja dojava o događajima i uzbunjivanja dežurne vatrogasne smjene, podizanja vatrogasaca iz pasivnog dežurstva kao i ostalih vatrogasaca JVP-a, podiže i ostale postrojbe prema potrebi (DVD) te koordinira radom na vatrogasnim intervencijama.

Sistematizacija radnih mjesta urediti će se Pravilnikom o unutarnjem ustrojstvu JVP-a koje donosi Upravno vijeće na prijedlog zapovjednika.

Da bi javna ustanova u potpunosti funkcionirala potreban je djelatnik za financijsko- računovodstvene poslove i djelatnik za poslove preventive o čemu je potreba voditi računa u idućoj godini poslovanja.

* 1. Opremljenost JVP Makarska

Sukladno Sporazumu između JVP Makarska i DVD-a Makarska, JVP Makarska će koristiti opremu i vozila u vlasništvu DVD-a Makarska. Potreba je daljnjeg sustavnog planiranja i opremanja JVP- a u skladu s dolje navedenim zahtjevima iz Procjene i Plana zaštite od požara. Prioriteti su nabavka osobne zaštitne opreme, radio uređaja i kombiniranog vatrogasnog vozila.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Vatrogasna postrojba** | **Vatrogasna vozila (vrsta - kom.)** | | | | | | | | |
| **NV** | **AC** | **KV** | **TV** | **VB** | **Š** | **AL** | **Z** | **PL** |
| JVP Makarska ima | 1 | 2 | 0 | 1 | 0 | 1 | 1 | 1 | 1 |
| Nedostaje | 0 | 0 | 1 | 0 | 1 | 0 | 0 | 0 | 0 |

Kazalo kratica (šifri):

**NV** = navalno vozilo, **AC** = autocisterna, **KV** = kombinirano vozilo, **TV** = vozilo za tehnička vatrogasna djelovanja, **VB** = vatrogasni brod, **Š** = vozilo za gašenje šuma i otvorenih prostora s visokotlačnim modulom, **Z** = zapovjedno vozilo, **AL** = auto ljestve, **PL** = vozilo za prijevoz ljudstva

Javnu vatrogasnu postrojbu potrebno je sustavno opremati sukladno Pravilniku o minimumu tehničke opreme i sredstava vatrogasnih postrojbi („Narodne novine“ br. 43/95), a tijekom 2020. godine potrebno je planirati nabavku osobne zaštitne opreme vatrogasaca.

* 1. Provođenje preventivnih mjera zaštite od požara

Provođenje preventivnih mjera zaštite od požara je jedan od segmenata vatrogasne djelatnosti koju prema Zakonu o vatrogastvu obavljaju i vatrogasne postrojbe. JVP Makarska prema Procjeni ugroženosti od požara i tehnoloških eksplozija, te Planu zaštite od požara nositelj je aktivnosti i preuzima daljnje provođenje od DVD-a Makarska.

S obzirom na statističke pokazatelje i strukturu intervencija u proteklih nekoliko godina, aktivnosti su sljedeće:

* vlasnike požarno opasnih objekata stalno i redovito upoznavati sa opasnostima, obilaziti objekte, provoditi vježbe na istima,
* vlasnike požarno opasnih objekata animirati da ako imaju izveden vatrodojavni sustav isti spoje u VOC JVP Makarska,
* sve gradske ustanove koje imaju izvedene sustave vatrodojave spojiti u VOC JVP-a,
* kontinuirano vršiti preglede stambenih objekata glede hidrantske mreže i aparata za početno gašenje požara,
* kontinuirano vršiti preglede i ažurirati popise o hidrantskoj mreži (mjesta, oznake, broj i ispravnost) u suradnji sa Vodovodom Makarska te iste ubacivati u GIS sustav praćenja vozila,
* upoznavati građane s načinom rada vatrogasne postrojbe, promicati značaj zaštite od požara i vatrogastva (putem javnih glasila, interneta) te održavati javne vježbe sa svim subjektima koji za to pokažu obostrani interes,
* po potrebi i zahtjevu pravnih subjekata provesti osposobljavanje građanstva iz zaštite od požara,
* upozoravati građane o načinu postupanja pri spaljivanju korova, o redovitom održavanju dimnjaka kao i održavanju čistim tavanskih prostora, kako bi se smanjile neželjene posljedice (putem javnih glasila, interneta, edukacijom),
* provoditi edukaciju djece u svim OŠ i vrtićima na području Grada Makarska
  1. Vatrogasne intervencije

Vatrogasnim intervencijama rukovodi Zapovjednik i djelatnici kojima je to utvrđeno unutarnjom organizacijom i sistematizacijom radnih mjesta u JVP Makarska. Rukovođenje vatrogasnim intervencijama regulirano je člankom 33. Zakona o vatrogastvu.

Dežurni operativni u VOC-u dužni su vršiti usmjeravanje i koordinaciju svih poslova vezanih za vatrogasne intervencije.

U slučaju elementarnih nepogoda, tehnoloških havarija, akcidenata s opasnim tvarima i svim ostalim događajima u kojima su u većem opsegu ugroženi ljudi i imovina, aktivira se vatrogasno zapovjedništvo i stožer civilne zaštite koji preuzimaju koordinaciju takvim događajima.

DVD Makarska je prosječno godišnje do sada imao 300 intervencija (prosjek posljednje 3 godine) pa je za očekivati isto i za JVP Makarska. Sukladno analizama broja intervencija, vrste intervencija i mjesta nastanka intervencija, dalje će se nastaviti sustavno obrađivati važne elemente koji mogu utjecati na tijek i uspješnost intervencija, a naročito:

* obaviti snimanje stanja u Gradu po pitanju vatrogasnih pristupa objektima,
* definiranje kritičnih objekata u smislu vatrogasnih intervencija,
* obilazak i detaljno upoznavanje kritičnih objekata,
* izrada određenih taktičkih nastupa i uvježbavanje istih na samim objektima,
* analizirati značajnije intervencije te iste analize spustiti na razinu voditelja,
* u suradnji sa tvrtkama za upravljanje zgradama nastaviti pregled stambenih objekata glede hidrantske mreže i aparata za početno gašenje požara,
* s obzirom na pozitivna iskustva iz prethodnih godina nastaviti pasivno dežurstvo, popunom postrojbe sa pripadnicima DVD-Makarska i ostalih DVD-a u slučaju intervencija većih razmjera.
  1. Stručna nastava, obuka, usavršavanje i uvježbavanje

Pri razmatranju ovog segmenta rada vatrogasne postrojbe govori se o redovnoj nastavi u obliku obrade nastavnih tema i taktičkih zadataka prema važećem Pravilniku o programu i načinu provedbe teorijske nastave i praktičnih vježbi u vatrogasnim postrojbama („Narodne novine“ br. 89/01).

Kao dio plana i programa rada JVP Makarska donosi se plan izvođenja stručne nastave i vatrogasnih taktičkih vježbi koji se po mjesečnom izvedbenom programu izvodi za svaki dan u sedmici pojedinačno. Teorijska nastava i praktične vježbe spajaju se po nastavnim jedinicama i izvode se zajedno. Teorijska nastava izvodi se u učionici postrojbe koja je za to potrebno adekvatno opremiti (TV, projektor, računalo, platno za projekcije, nastavna ploča...), a praktične vježbe se izvode u dvorištu JVP-a i vatrogasnom tornju. Izvođenje teorijske nastave i praktičnih vježbi prilagođeno je godišnjem dobu, dobu dana kada se vježba izvodi, kao i brojnom stanju vatrogasaca u smjeni, opremljenosti uređajima, opremom, sredstvima za gašenje itd.

Kondicijske i tjelesne vježbe izvode se svakodnevno poslije prijema smjene po ustaljenom redoslijedu (zagrijavanjem trčanjem, vježbama razgibavanja, vježbama rastezanja i vježbama opterećenja).

Teorijskom nastavom i praktičnim vježbama rukovode voditelj smjene i osoba ovlaštena od Zapovjednika postrojbe (Zamjenik ili Pomoćnik) a isti je odgovoran za primjenu zaštite na radu prilikom izvođenja vježbi.

U 2020. g. planiramo ovakav oblik nastave usavršavati izvođenjem tematskih vježbi s ciljem proširenja stečenog znanja i održavanjem spremnosti:

* uvježbavanjem sa opremom za spašavanje iz visina i dubina
* uvježbavanje rada sa motornim pilama.
* uvježbavanje rada sa hidrauličkim alatima na vozilima sa auto otpada.
* uvježbavanje rada sa sustavima i armaturama za dobivanje pjene.
* uvježbavanje postupci kod intervencija spašavanja iz objekta.
* uvježbavanje rada sa opremom za rezanje metala, betona, kamena i sl..
* uvježbavanje-taktičkih zadataka na objektima ( Kaufland, Gradska uprava, hoteli na području grada, Konzum) prema mogućnosti samih subjekata i dozvole vlasnika.
* sakupljanje i obrada stručnog materijala te uvođenje novih spoznaja iz vatrogasne struke.
* zajedničke vježbe sa DVD-ima.
* edukacija članova DVD-a kroz praktične vježbe u i sa JVP.
* sudjelovanje sa VZ ŽSD u provođenju“ Mjeseca Zaštite od požara“
* organizirati „Dan otvorenih vrata“ JVP u suradnji sa DVD-om te pokazne vježbe sa svim segmentima djelovanja.

Osim redovne teorijske i praktične nastave u radu JVP-a, u 2020. godini potrebno je vršiti daljnju obuku i specijalizacije djelatnika putem stručnih seminara i to:

* za rad s dišnim aparatima,
* strojar,
* spašavanje s visina i iz dubina 2. stupanj,
* simulator plamenih udara
* ispit za vatrogasce sa posebnim ovlastima i odgovornostima.

2.6.Suradnja s drugim vatrogasnim postrojbama i institucijama

Pokrenuti suradnju sa profesionalnim vatrogasnim postrojbama u županiji (JVP Split, JVP Sinj, JVP Trogir, JVP Imotski, itd.) i DVD-ovima na području cijele županije, te posebno sa DVD-ovima iz našeg požarnog područja Makarska kako bi se mogla razmijeniti iskustva i pružiti međusobna pomoć. Intenzivirati suradnju sa HVZ, VZ SDŽ, i svim DVD-ima na uvježbavanju i osposobljavanju članstva.

Suradnja sa svim zainteresiranim pravnim i fizičkim osobama na poboljšanju protupožarne zaštite na području Grada Makarska.

2.7.Promidžbene aktivnosti u cilju podizanja kulture zaštite od požara

JVP Makarska će tijekom 2020. godine surađivati sa predstavnicima medija, građanima, radnim organizacijama te školskim ustanovama s ciljem podizanja svijesti i kulture zaštite od požara.

Vježbe kojima će vatrogasci JVP Makarska pokazati stručnoj javnosti i građanstvu sve segmente osposobljenosti i djelovanja na zaštiti i spašavanju života i imovine naših sugrađana.

1. RADNI PROSTOR U VATROGASNOJ POSTROJBI

Nakon početka rada JVP Makarska biti će potrebno prilagoditi radni prostor vatrogasnog doma radu DVD i JVP.

Pri tome se misli na opremanje prostora koji će koristiti JVP sa raznom informatičkom opremom i sustavima koji su neophodni za brzo i učinkovito djelovanje Postrojbe.

1. VOZILA I OPREMA

Svakog ponedjeljka biti će Dan tehnike kada će se izvršiti detaljni pregled sve opreme kojom raspolaže JVP Makarska te će se o tome voditi zapisnik.

4.1.Vozila

Provodit će se redovne aktivnosti s vozilima i vatrogasnom opremom u smislu vatrogasnih intervencija, uvježbavanja taktičkih zadataka te redovnog dnevnog održavanja i godišnjeg servisiranja vozila i opreme.

Godišnji servisi vozila i nadogradnje obavljat će se u ovlaštenim servisima. Vršit će se redovite tehničke preglede i registraciju vozila.

U narednom periodu se treba uskladiti sa Pravilnikom o minimumu tehničke opremljenosti i sredstava vatrogasnih postrojbi, te nabaviti vozila koja nedostaju prema financijskim mogućnostima.

4.2.Oprema

Tijekom godine postojeću opremu i uređaje je potrebno održavati i certificirati, te nabaviti dio opreme sukladno Pravilniku o minimumu tehničke opremljenosti i sredstava vatrogasnih postrojbi, te pratiti i nabavljati novu opremu i tehnologiju koja će nam služiti za što uspješnije obavljanje vatrogasne djelatnosti.

- nadopuna sustava digitalne radio veze ( nabava će se obaviti u etapama a prema mogućnosti)

- nabavka izolacijskih aparata

- nadopuna vatrogasnih cijevi i ostale armature

- redovno vršiti servise opreme prema zakonskim obvezama

- servis eksploziometra

- servis kamera i garažnih vrata

- nabavka i redovno održavanje i servisiranje IT opreme za rad JVP

- redovito održavanje ostale opreme.

Za izolacijske aparate, mjerno detekcijske uređaje i drugu opremu za koju je potrebno ishoditi posebna uvjerenja ili ateste, obavljat će se kontrola i atestiranje u ovlaštenim institucijama. Ispitivanje i kontrola te održavanje plućnih automata i maski obavljat će se u ovlaštenim servisima.

1. OSOBNA I SKUPNA ZAŠTITNA OPREMA VATROGASACA

Redovnim tjednim pregledom osobne i skupne zaštitne opreme vatrogasaca, i u sklopu nastave razmatrat će se aspekti opasnosti na intervencijama te važnost ispravnog korištenja zaštitne opreme. U radu će se primjenjivati propisane mjere zaštite na radu.

U ovoj godini bilo bi potrebno da se nadopuni nedostajuća osobna oprema za 26 vatrogasaca:

- radna odjela

- radne cipele

- polo majice

- potkape

- vatrogasne kacige; šumske i urbane, min 6 komada

- zaštitne vatrogasne čizme

- zaštitna radna odijela vatrogascima koji ih nemaju, min.6 komada

- radne košulje

- radni opasači vatrogascima koji ih nemaju, min.6 komada

- zaštitne vatrogasne čizme

- zaštitne rukavice

1. IZRADA IZVJEŠĆA

Redovito će se izrađivat sva izvješća koja je JVP obvezna izraditi i dostaviti nadležnim institucijama.

Programom rada JVP obuhvaćeni su svi segmenti rada i djelovanja.

Provođenje iznesenog Programa ovisit će o svim pozitivnim i negativnim uvjetima, ali i velikom mjerom zalaganjem svakog djelatnika JVP kao i pomoći i suradnji Upravnog vijeća i Grada Makarska.

KLASA: 1/2019/12

Makarska, 5. 11. 2019.

UPRAVNO VIJEĆE

JAVNE VATROGASNE POSTROJBE

GRADA MAKARSKA

PREDSJEDNIK

UPRAVNOG VIJEĆA

Stjepan Eljuga