Na temelju članka 48. stavak 2. Zakona o komunalnom gospodarstvu („Narodne novine“ br. 68/18 i 110/18) te članka 36. Statuta Grada Makarske (Glasnik Grada Makarske, br. 8/18 i 14/18), Gradsko vijeće Grada Makarske na \_\_\_ sjednici održanoj dana \_\_\_\_\_\_\_\_\_\_\_\_ 2019. godine, donosi

**ODLUKU**

**o komunalnoj djelatnosti koja se obavlja na temelju pisanog ugovora**

Članak 1.

Ovom Odlukom određuje se komunalna djelatnost koja se na području Grada Makarske (u daljnjem tekstu: Grad) obavlja na temelju pisanog ugovora.

Članak 2.

Komunalna djelatnosti koja se financira isključivo iz Proračuna Grada, a obavlja se na temelju pisanog ugovora je održavanje javne rasvjete.

Pod održavanjem javne rasvjete podrazumijeva se:

*1. održavanje javne rasvjete za upravljanje i održavanje instalacija javne rasvjete i*

*2. podmirivanje troškova električne energije za rasvjetljavanje površina javne*

*namjene.*

Članak 3.

Održavanje javne rasvjete za upravljanje i održavanje instalacija javne rasvjete obuhvaća:

* radove na tekućem održavanju javne rasvjete i
* radove na prigodnoj iluminaciji.

Članak 4.

Ugovor o povjeravanju obavljanja komunalne djelatnosti iz članka 2. ove Odluke može se sklopiti najdulje na vrijeme od četiri godine.

Članak 5.

Ugovor o povjeravanju obavljanja komunalne djelatnosti iz članka 2. ove Odluke u ime Grada sklapa gradonačelnik.

Ugovor iz stavka 1. ovoga članka sadrži:

1. komunalnu djelatnost za koju se sklapa ugovor,

2. vrijeme na koje se sklapa ugovor,

3. vrstu i opseg komunalnih usluga,

4. način određivanja cijene komunalnih usluga te način i rok plaćanja izvršenih

usluga,

5. jamstvo izvršitelja o ispunjenju ugovora.

Članak 6.

Postupak odabira osobe s kojom se sklapa ugovor o povjeravanju obavljanja komunalne djelatnosti iz članka 2. ove Odluke te sklapanje, provedba i izmjene tog ugovora provode se prema propisima o javnoj nabavi.

PRIJELAZNE I ZAVRŠNE ODREDBE

Članak 7.

Radi osiguranja kontinuiteta obavljanja komunalne djelatnosti održavanja javne rasvjete za upravljanje i održavanje instalacija javne rasvjete, sukladno članka 4. Zakona o komunalnom gospodarstvu, s fizičkom osobom - obrtnikom koji je do 07. prosinca 2019.g. obavljao poslove održavanja objekata i uređaja javne rasvjete na području Grada na temelju ugovora o povjeravanju obavljanja poslova, sklopit će se privremeni ugovor za upravljanje i održavanje instalacija javne rasvjete, pod uvjetima, na način i po cijeni kako je to bilo određeno prethodnim Ugovorom, s rokom važenja do sklapanja novog Ugovora sukladno članku 6. ove Odluke.

Grad je dužan pokrenuti postupak javne nabave o povjeravanju obavljanja komunalne djelatnosti odražavanja javne rasvjete za upravljanje i održavanje instalacija javne rasvjete najkasnije u roku od 30 dana od dana stupanja na snagu ove Odluke.

Članak 8.

Danom stupanja na snagu ove odluke prestaje važiti Odluka o obavljanju komunalne djelatnosti javne rasvjete na temelju ugovora o povjeravanju poslova (Glasnik Grada Makarske broj 6/08), Odluka o obavljanju komunalne djelatnosti veterinarsko-higijeničarskih poslova na temelju ugovora o povjeravanju obavljanja poslova (Glasnik Grada Makarske broj 9/08), Odluka o obavljanju komunalne djelatnosti preventivne dezinsekcije i deratizacije na području Grada Makarske na temelju ugovora o povjeravanju obavljanja poslova (Glasnik Grada Makarske broj 9/08) te Odluka o komunalnim djelatnostima (Glasnik Grada Makarske broj, 3/05, 14/14 i 12/15).

Članak 9.

Ova Odlukaokomunalnoj djelatnosti koja se obavlja na temelju pisanog ugovora  
 stupa na snagu prvog dana od dana objave u Glasniku Grada Makarske.

Klasa:363-01/19-10/12

Ur.broj: 2147/01-03/3-19-2

Makarska, \_\_\_\_\_\_\_\_\_\_\_\_\_\_\_ 2019.g.

Predsjednik Gradskog vijeća

Marko Ožić-Bebek, dr.med.

O b r a z l o ž e n j e

Komunalne djelatnosti su djelatnosti kojima se pojedinačnim korisnicima pružaju usluge nužne za svakodnevni život i rad na području Grada i djelatnosti kojima se osigurava održavanje komunalne infrastrukture u stanju funkcionalne ispravnosti, sukladno čl. 21. Zakona o komunalnom gospodarstvu.

Djelatnost kojom se osigurava održavanje komunalne infrastrukture u stanju funkcionalne ispravnosti je djelatnost održavanja javne rasvjete, sukladno čl. 22. st.1. točka 8. Zakona o komunalnom gospodarstvu.

Sukladno čl.22. st.2. točka 8. Zakona o komunalnom gospodarstvu pod održavanjem javne rasvjete se podrazumjevaju upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

Ovom Odlukom se određuje da je komunalna djelatnost, kojom se osigurava održavanje komunalne infrastrukture u stanju funkcionalne ispravnosti, djelatnost održavanja javne rasvjete.

Pod održavanjem javne rasvjete za upravljanje i održavanje instalacija javne rasvjete, u smislu ove Odluke, podrazumijevaju se radovi na tekućem održavanju javne rasvjete i prigodnoj iluminaciji.

Sukladno čl.48. Zakona o komunalnom gospodarstvu jedinica lokalne samouprave može obavljanje komunalnih djelatnosti koje se financiraju isključivo iz njezina proračuna povjeriti pravnoj ili fizičkoj osobi na temelju pisanog ugovora.

Sukladno navedenom, ovom se Odlukom određuje komunalna djelatnost održavanja javne rasvjete kao djelatnost, koja se na području Grada može obavljati temeljem pisanog ugovora.

Čankom 49. Zakona o komunalnom gospodarstvu je propisano da ugovor o povjeravanju obavljanja komunalne djelatnosti sklapa gradonačelnik.

Postupak odabira osobe s kojom se sklapa ugovor o povjeravanju obavljanja komunalne djelatnosti te sklapanje, provedba i izmjene tog ugovora provode se prema propisima o javnoj nabavi (čl.50. Zakona o komunalnom gospodarstvu).

Sukladno naprijed navedenom, predlaže se Gradskom vijeću Grada usvajanje navedene Odluke, radi kontinuiranog i funkcionalnog održavanje objekata javne rasvjete.

Gradonačelnik

Jure Brkan dipl.oec.