Temeljem članka 48. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15) te članka 36. Statuta Grada Makarske (Glasnik Grada Makarske, br. 08/18 i 14/18), Gradsko vijeće Grada Makarske, na svojoj \_\_\_\_ sjednici, \_\_\_\_ prosinca 2019. godine, prihvaća

**INFORMACIJU**

**o projektnom rješenju prometnice – nastavak Kotiške ulice do spoja sa raskrižjem**

**na D8 te daje suglasnost Gradonačelniku na potpis ugovora sa HEP-om**

**radi zamjene zemljišta u svrhu provedbe zahvata**

I.

Prihvaća se informacija o mogućnosti provedbe zahvata nove prometnice - nastavak Kotiške ulice do spoja sa raskrižjem na D8, prema idejnom rješenju broj TKP 112/19-IR, studeni 2019., izrađeno od Platea konzaltinga d.o.o. Split.

II.

Daje se suglasnost Gradonačelniku da nakon ishođenja lokacijeske dozvole za potrebe zahvata iz točke I. i izrađenog parcelacijskog elaborata sklopi sa **HEP-ODS d.o.o. „Elektrodalmacija“ Split** ugovor o zamjeni prava vlasništva na nekretninama, sve sukladno Zakonu o uređivanju imovinsko pravnih odnosa radi izgradnje infrastrukturnih građevina (NN 80/11)

Klasa, 944-01/19-01/

Ur.br. 2147/01-05-02/2-19-

Makarska, \_\_\_\_ prosinac 2019.

PREDSJEDNIK GRADSKOG VIJEĆA

Marko Ožić Bebek, dr.med.

Makarska, prosinac 2019.

**o b r a z l o ž e n j e**

Nakon višekratno obavljenih razgovora sa odgovornim predstavnicima HEP-ODS d.o.o. Elektrodalmacija Split oko ideje povezivanja Kotiške ulice sa D8 odnosno Jadranskom magistralom kod HEP-ove poslovne zgrade, Grad Makarska je naručio izradu idejnog rješenja navedene prometnice.

Grad Makarska sa svoje strane kao i HEP sa svoje strane utvrđuju da kod izgradnje ovakve infrastrukturne građevine svatko ima svoj interes:

* interes Grada Makarske utvrđen je i kao interes RH već samim Zakonom o cestama (izgradnja javnih i nerazvrstanih cesta), a konkretno se ogleda u izgradnji vrlo važnog raskrižja i spoja D8 i Kotiške ulice, čime će se unaprijediti ukupno prometno stanje grada Makarske, odnosno ostvariti će se najkraća prometna veza državne ceste D8 sa centrom Grada, a time će se ujedno rasteretiti i ostatak glavnog prometnog prstena centra grada (ulice odnosno prometni smjer: Don M. Pavlinovića, Starčevića, Zvonimirova, Obala kralja Tomislava … ),
* interes HEP-a je cjelovito i konačno uređenje pristupne ceste do poslovnog objekta, uz osiguranje dovoljnog broja parkirališnih mjesta za vozila HEP-a, njegovih zaposlenika i stranaka HEP-a.

Prema predparcelacijskom elaboratu koji je napravljen temeljem gornjeg idejnog rješenja prometnice utvrđeno je da je:

* Grad Makarska vlasnik nekretnina označenih kao **z.k.čest.zem. 1447/1 z.u. 4824 k.o. Kotišina, površine 3192 m2** (katastarska čest.zem. 3824/1 k.o. Makarska Makar, površine 13.121 m2),
* HEP je vlasnik nekretnine označene kao čest.zgr 312u z.u. 926 k.o. Kotišina **zgrada i dvorište, površine 2843 m2**.(katastarska čest.zem. **3824/7 k.o. Makarska Makar, površine 3736 m2).**

Dalje je utvrđeno da Kotiška ulica u punom profilu kao nerazvrstana cesta leži na kat. čest.zem. 3845 k.o Makarska Makar te da je izgrađena od raskrižja sa ulicom S. Ivičevića prema sjeveru do kat.č.zem. 3824/1 k.o. Makarska Makar (z.k.čest.zem. 1447/1 k.o.Kotišina), preko koje čestice se nastavlja istočni odvojak Kotiške ulice, koji ujedno služi i kao pristupni kolni i pješački put do samog ulaza u krug odnosno dvorište poslovne zgrade HEP-a. S druge strane, poslovna zgrada HEP-a posjedovno se prostire na cijeloj kat.čest. zem. 3824/7 k.o. Makarska Makar, ukupne površine zgrada i dvorište 3736 m2, dok je pravo vlasništva HEP-a u sudskim knjigama upisano na nekretnini oznake č.zgr. 312 k.o. Kotišina, dvorište i zgrada, na površini od ukupno 2843 m2.

Planirani odnosno projektirani nastavak trase prometnice iz članka 1. ovog ugovora, predviđeno je da u profilu od 8,7 m, prolazi preko kat.č.zem. 3824/1 k.o. Makarska Makar (dio z.k.čest.zem. 1447/1 k.o.Kotišina), dalje prema istoku kroz dvorište Upravne zgrade HEP-a, i to uz sam južni rubni pojas dvorišta, posjeda HEP-a (navedeni dio čestice je u istom vlasničkom statusu kao i prethodna, dakle u z.k. vlasništvu Grada Makarske), dalje trasa ceste ide uz istočni rub dvorišta HEP-a, preko zk.č.zgr. 312 k.o. Kotišina, koja je u vlasništvu i posjedu HEP-a, sve sukladno idejnom rješenju trase ceste, broj TKP 112/19-IR, studeni 2019., izrađeno od Platea konzaltinga d.o.o. Split.

U konačnici, nakon ishođenja lokacijske dozvole, u svrhu provedbe predmetne prometnice, sa HEP-om bi Grad Makarska sklopio Ugovor kojim će se regulirati svi odnosi koji nastaju kod provedbe planiranog zahvata, na način da će HEP kao vlasnik i posjednik nekretnina ustupiti Gradu Makarskoj, i to bez naknade:

a) pravo vlasništva fizičkog dijela nekretnine označene kao zk.č.zgr. 312 k.o. Kotišina, u površini od cca 583 m2, u geodetskom snimku dio označen lila bojom, geodetski snimak – skica s uklopljenim planom, br. 291\_2019 od 20.11.2019., izrađeno od geodetskog ureda Trigonometar d.o.o. Makarska,

b) mirno će predati Gradu Makarska posjed dijela nekretnine označene kao kat. čest.zem. **3824/7 k.o. Makarska Makar** (dio z.k. čest.zem. 1447/1 k.o. Kotišina), površine cca 665 m2, u geodetskom snimku dio označen zelenom bojom koji je u zemljišnim knjigama upisan na Grad Makarsku, a u katastru nekretnina se vodi i HEP ga drži u mirnom i zakonitom posjedu više od 40 godina.

* Kao nadomjestak za umanjenje prostora unutar kruga - dvorišta zgrade, Grad Makarska se obvezuje na dijelu svojih neizgrađenih nekretnina označenih kao z.k.č.zem. 1447/1 i 1446/1 k.o. Kotišina, u geodetskom snimku - skici dio označen žutom bojom, na površini od cca 583 m2, izgraditi parkiralište za potrebe HEP-a, te isto prenijeti u vlasništvo HEP-a bez naknade.

Nakon sklapanja ugovora o zamjeni nekretnina, prema tome i osiguranja vlasništva za planirani zahvat, Grad Makarska bi naravno o svom trošku pored već sada idejnog, izradio glavni i izvedbeni projekt, ishodio građevinsku dozvolu te predvidio potrebna sredstva u Proračunu Grada za izgradnju prometnice.

**GRADONAČELNIK**

**Jure Brkan, dipl.oec.**