Na temelju članka 91. stavak 2. Zakona o komunalnom gospodarstvu („Narodne novine“ br. 68/18 i 110/18) te članka 36. Statuta Grada Makarske (Glasnik Grada Makarske, br. 8/18 i 14/18), Gradsko vijeće Grada Makarske na \_\_\_ sjednici održanoj dana \_\_\_\_\_\_\_\_\_\_\_\_ 2019. godine, donosi

**ODLUKU**

**o izmjeni Odluke o korištenju sredstava komunalne naknade u 2019. godini**

**za financiranje građenja i održavanja objekata predškolskog i školskog sadržaja**, **te javne građevine kulturne namjene**

Članak 1.

U Odluci o korištenju sredstava komunalne naknade u 2019. godini za financiranje građenja i održavanja objekata predškolskog i školskog sadržaja, te javne građevine kulturne namjene (Glasnik Grada Makarske broj 20/18) članak 2. mijenja se i glasi:

*„Sredstva komunalne naknade u iznosu od 60.000,00 kuna koristiti će se za izgradnju objekata iz Programa izgradnje kapitalnih projekata za 2019.g. i to za:*

* *dogradnju Osnovne škole Oca Petra Perice,*
* *Dječji vrtić „Biokovsko zvonce“,*

*te će isto biti uključeno u Proračun Grada Makarske za 2019.*

*Sredstva komunalne naknade u iznosu od 1.250.000,00 kuna koristiti će se za građenje i održavanje objekata iz Programa sanacije i adaptacije objekata za 2019.g. i to za:*

* *Dječji vrtić „Biokovsko zvonce“,*
* *staru Srednju školu (zgrada, gradska knjižnica),*

*te će isto biti uključeno u Proračun Grada Makarske za 2019.“*

Članak 2.

Ova Odluka o izmjeni Odluke o korištenju sredstava komunalne naknade u 2019. godini za financiranje građenja i održavanja objekata predškolskog i školskog sadržaja, te javne građevine kulturne namjene stupa na snagu prvog dana od dana objave u Glasniku Grada Makarske.

Klasa:363-01/18-10/8

Ur.broj: 2147/01-03/3-19-4

Makarska, \_\_\_\_\_\_\_\_\_\_\_\_\_ 2019.g.

Predsjednik Gradskog vijeća

Grada Makarske

Marko Ožić-Bebek, dr.med.

**O b r a z l o ž e n j e**

Komunalna naknada je novčano javno davanje koje se plaća za održavanje komunalne infrastrukture, sukladno članku 91.st.1. Zakona o komunalnom gospodarstvu („Narodne novine“ br. 68/18 i 110/18).

Komunalna infrastruktura gradi se u skladu s programom građenja komunalne infrastrukture, a održava u skladu s programom održavanja komunalne infrastrukture.

Na temelju odredbe članka 91. stavak 2. Zakona o komunalnom gospodarstvu („Narodne novine“ br. 68/18 i 110/18) Gradsko vijeće je dana 14. prosinca 2018. donijelo Odluku o korištenju sredstava komunalne naknade u 2019. god. za financiranje građenja i održavanja objekata predškolskog i školskog sadržaja te javnih građevina sportske i kulturne namjene, kojom je određeno da se sredstva komunalne naknade u iznosu od 2.500.000,00 kn koriste za izgradnju objekata iz Programa izgradnje kapitalnih objekata za 2019. i to za: dogradnju Osnovne škole Oca Petra Perice te Dječji vrtić Biokovsko zvone, kao i da se sredstva komunalne naknade u iznosu od 2.380.000,00 kuna koriste za građenje i održavanje Dječjeg vrtića Biokovo zvonce i stare Srednje škole iz Programa sanacije i adaptacije objekata za 2019. god

Ovom Odlukom o izmjeni Odluke o korištenju sredstva komunalne naknade u 2019., a koja se odnosi na financiranje građenja i održavanja objekata predškolskog i školskog sadržaja, te javne građevine kulturne namjene predviđena sredstva se smanjuju za dogradnju Osnovne škole Oca Petra Perice i Dječjeg vrtića Biokovo zvonece s 2.500.000,00 kn na 60.000,00 kn, a sredstva predviđena za građenje i održavanje Dječjeg vrtića Biokovsko zvonce i stare Srednje škole smanjuju se sa 2.380.000,00 kn na 1.250.000,00 kn.

Slijedom svega naprijed navedenog, a kako se komunalna naknada može koristi ne samo za financiranje održavanja i građenja komunalne infrastrukture već i za financiranje građenja i održavanja, između ostalog, i objekata predškolskog i školskog sadržaja, te javnih građevina kulturne namjene, ako se time ne dovodi u pitanje mogućnost održavanja i građenja komunalne infrastrukture, sukladno st.2. članka 91. Zakona o komunalnom gospodarstvu, predlaže se Gradskom vijeću usvajanje predložene Odluke.

Gradonačelnik

Jure Brkan. dipl.oec.